CELEX: 62019TN0376
Language: sk
Date: 2019-06-24 00:00:00
Title: Vec T-376/19: Žaloba podaná 24. júna 2019 — El Corte Inglés/EUIPO — Big Bang (LTC latiendaencasa.es BIG BANG DAY)

5.8.2019   
            
            
               SK
            
            
               Úradný vestník Európskej únie
            
            
               C 263/72
            
         
      Žaloba podaná 24. júna 2019 — El Corte Inglés/EUIPO — Big Bang (LTC latiendaencasa.es BIG BANG DAY)
      (Vec T-376/19)
      (2019/C 263/77)
      Jazyk, v ktorom bola podaná žaloba: španielčina
      
         Účastníci konania
      
      
         Žalobkyňa: El Corte Inglés, SA (Madrid, Španielsko) (v zastúpení: J.L. Rivas Zurdo, advokát)
      
         Žalovaný: Úrad Európskej únie pre duševné vlastníctvo (EUIPO)
      
         Ďalší účastník konania pred odvolacím senátom: Big Bang, trgovina in storitve, d.o.o. (Ľubľana, Slovinsko)
      
         Údaje týkajúce sa konania pred EUIPO
      
      
         Prihlasovateľ spornej ochrannej známky: žalobkyňa
      
         Dotknutá sporná ochranná známka: prihláška obrazovej ochrannej známky Európskej únie LTC latiendaencasa.es BIG BANG DAY — prihláška č. 15 879 323
      
         Konanie pred EUIPO: námietkové konanie
      
         Napadnuté rozhodnutie: rozhodnutie piateho odvolacieho senátu EUIPO z 5. apríla 2019 vo veci R 1684/2018-5
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  vyhovel predmetnej žalobe o neplatnosť a potvrdil dôvody neplatnosti napadnutého rozhodnutia, ktorým bolo zamietnuté odvolanie prihlasovateľky a potvrdené rozhodnutie námietkového oddelenia (námietka B 2 840 414) o zamietnutí prihlášky ochrannej známky Európskej únie č. 15 879 323 iba pre výrobky a služby tried, proti ktorým bola podaná námietka (7, 9, 11, 16, 35 a 42) s výnimkou nasledujúcich výrobkov triedy 7, ktoré boli povolené: „spojovacie zariadenia a prevodovky (s výnimkou pozemných vozidiel), poľnohospodárske náradie s iným ako manuálnym pohonom, inkubátory na vajcia, automatické distribútory“ a
               
            
                  —
               
               
                  zaviazal na náhradu trov konania účastníka alebo účastníkov konania, ktorí sa budú brániť tejto žalobe.
               
            
         Uvádzaný žalobný dôvod
      
      porušenie článku 8 ods. 1 písm. b) nariadenia Európskeho parlamentu a Rady (EÚ) 2017/1001.